Document ID: /roh_data/filtered/fineweb-2-filterrobots_roh.jsonl.gz/20339

Facebook sin ina vart ed il rest da tia vita digitala sin l'autra vart da la barriera, en libertad.
Ussa telechargiar Firefox per avair l'extensiun Facebook Container
L'extensiun Facebook Container n'è betg disponibla per apparats mobils.
Tenor tias reglas
Facebook po fastizar bunamain tut tias activitads en il web e las associar cun tia identitad da Facebook. Sche quai ta para da memia, l'extensiun Facebook Container isolescha tia identitad en in tab da container separà ed engrevgiescha uschia a Facebook da ta fastizar en il web ordaifer Facebook.
Installar ed isolar
Igl è simpel dad installar l'extensiun ed uschespert ch'ella è activada, vegn Facebook automaticamain spustà en in tab blau. Il rest è normal. Ti retschaivas era vinavant reclama e recumandaziuns sin lur website, ma i daventa pli difficil per Facebook dad utilisar tias activitads rimnadas ordaifer Facebook per reclama e cuntegn persunalisà.
Davart Firefox e Mozilla
Firefox fa part da Mozilla l'organisaziun senza finamira da profit che lavura per ils utilisaders, betg per il profit e vul in internet liber per tuts. Nus avain creà questa extensiun perquai che nus essan da l'avis che tuts duain avair utensils simpels per controllar lur segirezza e lur datas en l'internet.